

Balatonföldvár Város Önkormányzata

8623 Balatonföldvár, Petőfi S. u. 1.

Tel.: 84/540-330 Fax: 84/540-332

e-mail: pgmh@balatonfoldvar.hu

# Előterjesztés

# Balatonföldvár Város Önkormányzat Képviselő-testületének

**2022. július 21-i ülésére**

Szavazás módja: egyszerű többség/ minősített többség

Tárgyalás: nyilvános ülés/zárt ülés

Véleményező bizottság: PÜB

***Tisztelt Képviselő-testület!***

**Tárgy:** **Balatonföldvári 1103/4, hrsz. ingatlan önkormányzati használatba adásának kezdeményezése**

**I. rész**

**a./ Előzmények**

A képviselő-testület kezdeményezését és a kormány döntését követően térítésmentes önkormányzati tulajdonba került a balatonföldvári 1103/1, 1103/2 és 1103/3 hrsz. alatt felvett ingatlan (volt autópálya nyomvonal egyrésze). Az erre vonatkozó megállapodás aláírása megtörtént, az ingatlan-nyilvántartási átvezetés folyamatban van. Az érintett területrészen még fennmaradó 1103/4 hrsz. alatt felvett ingatlan védelmi rendeltetésű erdő, mely az Országos Erdőállomány adattárában 2/F jelű erdőrészletként szerepel, ezért nem adható önkormányzati tulajdonba, változatlanul a Magyar Állam tulajdonában kell maradjon.

A Magyar Államot képviselő MNV Zrt.-vel folytatott egyeztetések során felvetődött azonban annak a lehetősége, hogy az állami tulajdonban maradó erdő térítésmentesen az önkormányzat használatába kerüljön. Az eljárás előkészítése keretében a területről értékbecslést kell készíttetni.

**b./ az előkészítés során felmerülő vélemények,**

A terület jelenleg elhanyagolt, többször előfordult, hogy illegális szemétlerakásra használták. Az önkormányzat az erdős terület használatba vételét és rendezését követően a lakóterületen egy parkos, ligetes részt alakíthatna ki.

**c./ a tárgykört érintő jogszabályok**

Az állami vagyonról szóló 2007. évi CVI. tv.

A nemzeti vagyonról szóló 2011. évi CXCVI tv.

Magyarország helyi önkormányzatairól szóló 2011. évi CLXXXIX. tv.

**d./ azon körülmények összefoglalása, amelyek a döntést indokolják.**

Az ingatlan önkormányzati hasznosításának lehetővé tétele.

**e./ Érintett önkormányzatok álláspontjai**

Balatonföldvár önkormányzatán kívül más önkormányzatot nem érint

**II. rész**

**a./ indoklás nélküli, egyértelműen megfogalmazott határozati javaslat,**

1. **Balatonföldvár Város Önkormányzata** **az állami vagyonról szóló 2007. évi CVI. törvény 23. § (1) b. pontja alapján, Magyarország helyi önkormányzatairól szóló 2011. évi CLXXXIX. tv. 13. §. (1) bekezdés 1. pontja szerinti „helyi közutak, közterek és parkok kezelése, fejlesztése és üzemeltetése” valamint a 5. pontjában meghatározott „helyi településrendezés, településfejlesztés” céljából kezdeményezi és kérelmezi a Balatonföldvári 1103/4 hrsz. alatt felvett, erdő művelési ágú, összesen 14601 m2 alapterületű ingatlan térítésmentes önkormányzati használatba adását.**
2. **A Képviselő-testület felhatalmazza a polgármestert, hogy a balatonföldvári 1103/4 hrsz. alatt felvett ingatlan önkormányzati használatba vételével kapcsolatos megállapodás megkötéséhez szükséges előkészítő feladatokat elvégezze, az ingatlan értékbecslését megrendelje, az eljárás során az MNV Zrt. felé teljes jogkörben eljárjon és valamennyi nyilatkozatot megtegye.**

**c./ végrehajtásért felelős személy megnevezése**:

Holovits Huba polgármester

**d./ határidő megjelölése** :

2022. december 31.

 Tisztelettel:

Balatonföldvár, 2022. július 14.

Holovits Huba sk.

 polgármester

1. melléklet



